Document ID: 31987R3753

*****
ΚΑΝΟΝΙΣΜΟΣ (ΕΟΚ) αριθ. 3753/87 ΤΗΣ ΕΠΙΤΡΟΠΗΣ
της 15ης Δεκεμβρίου 1987
που καταργεί τον κανονισμό (ΕΟΚ) αριθ. 442/84 περί χορηγήσεως ενισχύσεως για βούτυρο της ιδιωτικής αποθεματοποίησης που προορίζεται για την παρασκευή προϊόντων ζαχαροπλαστικής, παγωτών και λοιπών προϊόντων διατροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2998/87 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 442/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 698/86 (4), προβλέπει τη χορήγηση ενισχύσεως για το βούτυρο της ιδιωτικής αποθεματοποίησης που προορίζεται για την παρασκευή των προϊόντων που αναφέρονται στον κανονισμό (ΕΟΚ) αριθ. 262/79 της Επιτροπής (5)·
ότι με τον κανονισμό (ΕΟΚ) αριθ. 1932/81 της Επιτροπής της 13ης Ιουλίου 1981 περί χορηγήσεως ενισχύσεως στο βούτυρο και το συμπυκνωμένο βούτυρο που προορίζονται για παρασκευή προϊόντων ζαχαροπλαστικής, παγωτών και άλλων προϊόντων διατροφής (6), όπως τροποποιήθηκε τελευταία από τον κανονισμό (ΕΟΚ) αριθ. 3812/85 (7), επιδιώκεται ο ίδιος στόχος με τον κανονισμό (ΕΟΚ) αριθ. 442/84· ότι θα πρέπει, λαμβάνοντας υπόψη την καλύτερη ισορροπία στην κοινοτική αγορά του βουτύρου που προκύπτει από τις τελευταίες διευθετήσεις τόσο του καθεστώτος της συμπληρωματικής εισφοράς όσο και του καθεστώτος της παρεμβάσεως, να καταργηθεί ο τελευταίος κανονισμός·
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 442/84 καταργείται.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 1987.

Labels: 3
17
19